Transpordiamet	
	
 	10.02.2025 nr 3-2/23/356 - 1	

	

	
Lagedi tee piirkonna planeeringud		

Tallinna Linnaplaneerimise Ametis (edaspidi amet) on Lagedi tee piirkonnas menetlemisel mitmeid detailplaneeringuid (vt skeemi), kus juurdepääs on riigi põhimaanteedelt: Peterburi teelt (1) ja (Tallinna ringtee) Lagedi teelt (11) mahasõitude kaudu. Osadele detailplaneeringutele on juurdepääs Plaasi tänava pikenduselt ja osadele 2. Veneküla ringi kaudu. Detailplaneeringutes on kavandatud Lagedi teega paralleelselt kulgev eraldi krundil kogujatee, millel on punktiiris näidatud perspektiivne Väo liiklussõlme ühendamise võimalus 2. Veneküla ringi kaudu Lagedi teega. Seda ühendamist ei ole seni detailplaneeringutes pidevjoontega näidatud, kuna on olnud teada varasem Maanteeameti vastuseis. Lisaks on kogujateele kavandatud ümberpööramiskohad. 
Transpordiamet viitas oma 07.08.2023 kirjas nr 7.2-2/23/15170-2, et täiendavat juurdepääsu Väo liiklussõlme suunal ei ole võimalik rajada. Väo eritasapinnaline liiklussõlm ühendab kahte rahvusvahelist põhimanteed, kuhu ei ole võimalik täiendavaid ristumisi kavandada. Detailplaneeringute lahendused täiendavaid ristumisi ette ei näe. 
Märgime, et Lagedi tee 11, 11a ja 11c kinnistute detailplaneeringu (DP013290) varasemale, suuremat ala hõlmavale lahendusele on Osaühing Stratum 2014 koostanud liiklusuuringu, kuid sel ajal ei olnud Väo ristmik, Veneküla ring ja kogujateed veel valmis ehitatud ning teised detailplaneeringud menetluses. Planeeritavate arenduste elluviimisel ja tee ühendamisel Väo liiklussõlme suunal suureneb sõlme rampidel liikluskoormus. Lagedi tee 15, 17 ja 19 kinnistutele rajatud veokite parkla võib muuta planeeritava kogujatee transiitkoridoriks.
Palume seisukohta, kas eelnimetatud kogujateega (olemasoleva Plaasi tänava ühendus 2. Veneküla ringini) on võimalik ühendada lõigus: Väo liiklussõlm ja olemasolev Rae valla ja Tallinna linna piirile rajatud Tallinna ringtee eritasandiline ristmik. Kui mitte, siis kus see ühendus katkestada. Palume ka teada anda, kas perspektiivse ühenduse näitamine punktiirjoonega on detailplaneeringute joonistel lubatud.

Lisaks märgime, et Lagedi tee 9a kinnistu detailplaneeringu (DP046700) algatamisettepaneku, millega sooviti kavandada piirkonda mh elamuid, osas on ette valmistamisel detailplaneeringu algatamata jätmise eelnõu. Siiski märgime, et amet kaalub endiselt võimalust pikemas perspektiivis muuta kehtiva Lasnamäe tööstusalade üldplaneeringut, et jõeäärsele alale planeerida lisaks elamu funktsiooni.	

Detailplaneeringu materjalidega saate tutvuda Tallinna planeeringute registris, Märgime, et lahendused ei ole lõplikud, sh täpsustub detailplaneeringute menetluste käigus millisesse detailplaneeringu alasse jääb kogujatee/juurdepääsutee planeeritavatele kruntidele.	
Lugupidamisega	

	
(allkirjastatud digitaalselt)	
Kristi Grišakov	
teenistuse juht

Koopia:	Tallinna Transpordiamet; 
K-Projekt Aktsiaselts; osaühing R-KONSULT;
Osaühing Favorte; A Betoon OÜ; 
Väo Äripark OÜ; aktsiaselts AQUA MARINA

Kristel Ratassepp, 640 4446 kristel.ratassepp@tallinnlv.ee